Ambasador Velike Britanije Matthew Field posjetio Vladu SBK

Ambasador Ujedinjenog Kraljevstva Velike Britanije i Sjeverne Irske u Bosni i Hercegovini Matthew Field, sa saradnicom gospođom Lucy Gray, zaposlenicom Ureda za vanjske poslove u Londonu, posjetio je Srednjobosanski kanton i održao radni sastanak s premijerom Srednjobosanskog kantona, Tahirom Lendom i predsjedavajućim Skupštine Srednjobosanskog kantona, Josipom Kvasinom.

Na sastanku se razgovaralo o aktuelnoj situaciji u Srednjobosanskom kantonu, o saradnji Vlade Velike Britanije s Bosnom i Hercegovinom, te o političkoj situaciji i napretku Srednjobosanskog kantona prema Evropskoj uniji.

Prvenstveno se razgovaralo o razvoju i poboljšanju sistema obrazovanja u Srednjobosanskom kantonu, odnosno razvoju zanimanja u skladu s potrebama tržišta.